**Д О Г О В О Р**

**№ ……………….от …………………….**

**Предмет на поръчката: „Периодично експониране и доставка на пластини за офсетов печат“**

 Днес, г. между

|  |  |
| --- | --- |
| наименование | **ИЗДАТЕЛСТВО НА БАН „ПРОФ. МАРИН ДРИНОВ“** |
| седалище: | София 1113, ул. Акад. Георги Бончев“, бл. 6, ет. 1 |
| ЕИК | 000629048 |
| Ид № по ДДС | BG 000629048 |
| представлявано от | **Димитър Радичков** |
| длъжност | Директор |
| и | **Цветелина Горнишка** |
| длъжност | Гл. счетоводител |

 от една страна, наричан по-долу **ВЪЗЛОЖИТЕЛ**

 и

|  |  |
| --- | --- |
| наименование на дружеството |  |
| с адрес на управление: |  |
| търговски адрес: |  |
| телефон за контакт: |  |
| ЕИК |  |
| Ид. № по ДДС |  |
| банкова сметка IBAN |  |
| банков код, обслужваща банка |  |
| представлявано от ( имена) |  |

от друга страна, наричан по-долу **ИЗПЪЛНИТЕЛ,** за възлагане на обществена поръчка при условията и по реда на чл. 20, ал. 3, т. 2 от Закона за обществените поръчки (ЗОП), във връзка с утвърден от директора на Издателство на БАН “Проф. Марин Дринов” протокол с …….от...... г. се сключи настоящия договор за следното:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТвъзлага, аИЗПЪЛНИТЕЛЯприемасрещу възнаграждениедаизвършва **периодично експониране на пластини за офсетов печат**, във формати - 400 х 510 и 605 х 730 за нуждите на Издателство на БАН “Проф. Марин Дринов”, наричани по-долу, за краткост „артикули“, съгласноусловиятанатозидоговор, ведно свсичкиприложениякъмнего, техническатаспецификациянаВЪЗЛОЖИТЕЛЯ, коитосанеразделначастотдоговора, ведносцялатадокументацияпопроведенатаобщественапоръчкаспредмет **„Периодично експониране и доставка на пластини за офсетов печат”.**

(2) Техническите параметри на договорените пластини по ал. 1 са посочени в техническото предложение към офертата, количествено-стойностната сметка, която е неразделна част от този договор, както и поканата за участие на ВЪЗЛОЖИТЕЛЯ.

(3) Работата ще се извършва по одобрената от ВЪЗЛОЖИТЕЛЯ оферта на ИЗПЪЛНИТЕЛЯ и посочените в ценовото му предложение цени, съгласно количествено-стойностната сметка, неразделна част от настоящия договор.

(4) Авторските права върху съдържанието на файловете, предоставяни от ВЪЗЛОЖИТЕЛЯ на ИЗПЪЛНИТЕЛЯ за експонация, са изключителна собственост на ВЪЗЛОЖИТЕЛЯ.

**ІI. ЦЕНА И НАЧИН НА ПЛАЩАНЕ**

Чл. 2. (1) Максималната прогнозна стойност на договора е до ............(словом) лева без включен ДДС, или (словом) лева с включен ДДС.

(2) Цената по ал. 1 включва: стойност на експонирането на пластините, (транспортни разходи), всички такси, данъци и други действащи към момента на извършване на услугата дейности и доставката до склада на ВЪЗЛОЖИТЕЛЯ, както и всички други съпътстващи дейности, посочени в Поканата за участие на ВЪЗЛОЖИТЕЛЯ, техническото и ценово предложение и техническите спецификации. Изпълнени, но недоговорирани с ВЪЗЛОЖИТЕЛЯ дейности и услуги са изцяло за сметка на ИЗПЪЛНИТЕЛЯ.

(3) ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение за приетата работа в размер на не повече от ...лева без ДДС за експониране на една пластина във формат 400 х510 мм. и не повече от ...лева без ДДС за експониране на една пластина във формат 605 х730 мм.

(4) Цената по ал. 1 е твърдо определена и не подлежи на промяна, освен в случаите, предвидени в закона.

(5) Всички разноски на ИЗПЪЛНИТЕЛЯ по изпълнение на настоящия договор са за негова сметка и се считат включени в определената цена по чл. 2.(1).

 Чл. 3. (1) ВЪЗЛОЖИТЕЛЯТ заплаща на ИЗПЪЛНИТЕЛЯ дължимата цена за изпълнението на всяка конкретна поръчка по банков път в срок до 7 (седем) работни дни след експонирането и приемането на заявеното количество пластини и извършване на всички съпътстващи дейности съгласно договореното и представяне на следните документи:

1. Приемо-предавателни протоколи за заявените услуги по експонирането и предаването на пластини, подписани от представители на двете страни;

2. Оригинална фактура;

(2) При приключване на договора се съставя окончателен приемо-предавателен протокол за свършената работа, подписан от представители на двете страни.

(3) Всички плащания по настоящия договор се извършват в лева по банков път по сметката на ИЗПЪЛНИТЕЛЯ, посочени в преамбюла на договора:

Банка:

IBAN:

BIC: (4) Конкретните заявки и плащания от ВЪЗЛОЖИТЕЛЯ до ИЗПЪЛНИТЕЛЯ зависят от нуждите и осигуреното финансиране на ВЪЗЛОЖИТЕЛЯ.

(5) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 3 в срок от 3 (три) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**IІІ. СРОК И МЯСТО НА ИЗПЪЛНЕНИЕ НА ДОГОВОРА**

Чл. 4. (1) Настоящият договора влиза в сила от ........ г. и е със срок на действие 12 (дванадесет) месеца.

(2) Срокът за изпълнение на всяка конкретна доставка е до 3 (три) календарни дни, след получаване на конкретната заявка от ВЪЗЛОЖИТЕЛЯ.

(3) Изпълнението на договора започва от датата на влизането му в сила. До този момент ВЪЗЛОЖИТЕЛЯТ не дължи плащане по чл. 2 от настоящия договор.

Чл. 5. Място на предаване на поръчката е сградата на Издателство на БАН “Проф. Марин Дринов”, находящо се в гр. София, ул. „Акад. Георги Бончев”, бл. 6

**IV. ПРИЕМАНЕ НА УСЛУГАТА, РЕКЛАМАЦИИ**

Чл. 6. (1) ИЗПЪЛНИТЕЛЯТ се задължава да извърши услугата „Периодично експониране на пластини за офсетов печат” в съответствие с техническата спецификация и техническата си оферта, приложение към договора и количествено-стойностната сметка, неразделна част от настоящия договор.

(2) При приемане на пластините ИЗПЪЛНИТЕЛЯТ, съвместно с ВЪЗЛОЖИТЕЛЯ или негов представител, проверяват съответствието на заявеното с доставеното количество, качество, отсъствието на явни недостатъци и наличието на всички съпътстващи документи.

(3) За окончателно изпълнение на предмета на поръчката по договора се приема датата на подписване на приемо-предавателния протокол по чл. 3, ал. 1, т.1 от договора.

Чл. 7. (1) ИЗПЪЛНИТЕЛЯТ се задължава да осигури качествено и в срок заявените количества от различните формати. При констатирани несъответствия същият се задължава за негова сметка да отстрани несъответствията и да осигури качествено и своевременно изпълнение на поръчката.

(2) Всички несъответствия, грешки, дефекти, които не са причинени от виновно поведение на служители на ВЪЗЛОЖИТЕЛЯ се отстраняват от и за сметка на ИЗПЪЛНИТЕЛЯ.

(3) При възникнали проблеми ВЪЗЛОЖИТЕЛЯТ уведомява ИЗПЪЛНИТЕЛЯ по един от следните начини:

по електронна поща на адрес:.................;

на телефони: стационарен:..................., мобилен:..................

(4) ВЪЗЛОЖИТЕЛЯТ може да прави рекламации за:

1. количеството и качеството на експонираните пластини;

2. некомплектованост на заявките;

3. явни и скрити дефекти и недостатъци на пластините и на монтажа;

4. неточно, несвоевременно или лошо изпълнение на заявените пластини, несъответстващи на техническите спецификации и изискванията на ВЪЗЛОЖИТЕЛЯ.

(5) Рекламацията съдържа описание на дефект; повреда; грешка, основанието за рекламацията и искането на ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 8.(1) ИЗПЪЛНИТЕЛЯТ се задължава да извърши експонирането на пластините за офсетов печат с формат 400 х510 мм. и с формат 605 х730 мм. за офсетов печат за нуждите на ВЪЗЛОЖИТЕЛЯ, предмет на договора съобразно изискванията на ВЪЗЛОЖИТЕЛЯ, както и условията на документацията, техническата и ценова оферта.

(2) ИЗПЪЛНИТЕЛЯТ е длъжен да извършва електронен монтаж със софтуер Heidelberg Signa Station или негов еквивалент.

(3) ИЗПЪЛНИТЕЛЯТ е длъжен да извършва качествена проверка и корекция на монтажите със средствата оферирани в техническото предложение, както и специализирани допълнения от други софтуерни компании, даващи възможност за откриване на неправилни цветови пространства, проблемни шрифтове и други неординарни грешки още преди експонация и да уведомява за тях незабавно ВЪЗЛОЖИТЕЛЯ по електронна поща.

(4) ИЗПЪЛНИТЕЛЯТ е длъжен да генерира растрови изображения (RIP) посредством софтуер Heidelberg Metadimension или негов еквивалент с предварително зададени ъгли и други параметри на експонация, с възможност за онлайн преглед на растеризираните файлове, в това число от оторизиран представител на ВЪЗЛОЖИТЕЛЯ.

(5) ИЗПЪЛНИТЕЛЯТ е длъжен да осигури качествен контрол на произведените плаки на 2 етапа преди поставянето в плейтсетера: визуален контрол и тест за липса на тониране и геометрични изкривявания.

Чл. 9. ИЗПЪЛНИТЕЛЯТ се задължава да не сключва договори с автори за техни произведения, включително и за нови преработени или допълнени техни издания, чието експониране на пластини за офсетов печат е предвидено да бъде осъществено от ИЗПЪЛНИТЕЛЯ при или по повод изпълнение на този договор.

Чл. 10 (1). ИЗПЪЛНИТЕЛЯТ се задължава както да не възпроизвежда, така и да не разпространява без съгласието на ВЪЗЛОЖИТЕЛЯ произведенията, чиито файлове се подават за експонация върху пластини за офсетов печат при или по повод изпълнение на този договор. В действията възпроизвеждане и разпространение се влага смисълът съгласно определенията в § 2, т. 3 и т. 4 от допълнителните разпоредби на Закона за авторското право и сродните му права.

Чл. 11 (1) ИЗПЪЛНИТЕЛЯТ се задължава да уведоми незабавно ВЪЗЛОЖИТЕЛЯ при възникване на пречки, които могат да забавят или да направят невъзможно изпълнението на договора.

(2) Всички дефекти, възникнали по време на изпълнение на дейностите до момента на подписване на приемо-предавателния протокол и приемането им, са за сметка на ИЗПЪЛНИТЕЛЯ.

(3) ИЗПЪЛНИТЕЛЯТ носи отговорност за всякакви повреди на пластините, извършени от негови специалисти. В този случай повредите се отстраняват изцяло за негова сметка.

Чл. 12. ИЗПЪЛНИТЕЛЯТ се задължава да извърши експонирането на пластините, предмет на договора за срока посочен в чл. 4. (2) от договора.

Чл. 13. ИЗПЪЛНИТЕЛЯТ се задължава при възникване на проблеми да информира незабавно и детайлно ВЪЗЛОЖИТЕЛЯ за естеството на проблемите и начина на разрешаването им.

Чл. 14. (1) ИЗПЪЛНИТЕЛЯТ се задължава да спазва правилата за достъп до сградата на **ИЗДАТЕЛСТВО НА БАН „ПРОФ. МАРИН ДРИНОВ”,** съгласно изискванията на ВЪЗЛОЖИТЕЛЯ.

(2) ИЗПЪЛНИТЕЛЯТ няма право да разгласява информация, станала му известна при и по повод изпълнението на договора.

Чл. 15. ИЗПЪЛНИТЕЛЯТ има право да получи договореното възнаграждение при условията и реда на раздел ІІ от настоящия договор.

Чл.16.(1). ИЗПЪЛНИТЕЛЯТ е длъжен да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

(2) ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното решаване, като може да иска от ВЪЗЛОЖИТЕЛЯ указания за отстраняването им, както и да го информира за предприетите мерки за тяхното решаване.

(3) ИЗПЪЛНИТЕЛЯТ е длъжен да възстановява суми по нередности, констатирани по повод изпълнение на дейностите по този договор, заедно с дължимата законна лихва и други неправомерно получени средства по банкова сметка, посочена от ВЪЗЛОЖИТЕЛЯ.

(4) Да уведоми с писмено известие ВЪЗЛОЖИТЕЛЯ за спиране на изпълнението на този договор поради непреодолима сила.

(5) Всички санкции, наложени от общински и държавни органи, във връзка със изпълнението на този договор са за сметка на ИЗПЪЛНИТЕЛЯ. Всички вреди, нанесени на трети лица при изпълнение на договора се заплащат от ИЗПЪЛНИТЕЛЯ.

(6) ИЗПЪЛНИТЕЛЯТ няма право да се позове на незнание и/или непознаване на дейностите, свързани с изпълнение на предмета на този договор, поради която причина да иска изменение или допълнение към същия.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 17. ВЪЗЛОЖИТЕЛЯТ се задължава да осигури на ИЗПЪЛНИТЕЛЯ достъп до информация, необходима за извършването на дейностите по настоящия договор.

Чл. 18. ВЪЗЛОЖИТЕЛЯТ се задължава да изплаща договорените суми в сроковете и условията, посочени в раздел ІІ от настоящия договор.

Чл. 19. (1) ВЪЗЛОЖИТЕЛЯТ има право да осъществява непрекъснат контрол по изпълнението на договора, без да възпрепятства работата на ИЗПЪЛНИТЕЛЯ.

(2) ВЪЗЛОЖИТЕЛЯТ има право по всяко време от изпълнение на договора и при несъгласие на ИЗПЪЛНИТЕЛЯ с констатираните несъответствия в качеството на извършените услуги, ако има такива, да възложи на независим експерт извършването на проверка.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за възникнали проблеми в съответствие с чл. 7, ал. 2. Комуникацията се осъществява писмено / по електронна поща между страните.

(4) Ако качеството на извършената работа съществено се отклонява от договореното, ВЪЗЛОЖИТЕЛЯТ има право да прекрати договора и да претендира обезщетение за претърпените в резултат на това вреди.

(5) При необходимост ВЪЗЛОЖИТЕЛЯТ има право да изисква работа в извънработно време или в празнични/почивни дни с оглед спазване на сроковете посочени в договора.

(6) Ако при извършване на работата ИЗПЪЛНИТЕЛЯТ се е отклонил от поръчката или ако изпълнената работа има недостатъци, ВЪЗЛОЖИТЕЛЯТ иска поправяне на работата в определен от него срок без заплащане.

**VII. ПОДИЗПЪЛНИТЕЛИ**

Член 20. Общи условия приложими към Подизпълнителите

(1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор е на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Чл. 21. Договори с подизпълнители.

При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;

2. действията на Подизпълнителите няма да доведат пряко или косвено до неизпълнение на Договора;

3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

Чл. 22. Разплащане с подизпълнители.

(1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по член 22 (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по алинея 22 (2)Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по алинея 22 (2), когато искането за плащане е оспорено, до момента на отстраняване на причината за отказа.

**VІІІ. ОТГОВОРНОСТ ПРИ НЕИЗПЪЛНЕНИЕ**

Чл. 23. (1) При забавено, неточно или лошо изпълнение на задълженията по договора от страна на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 1% от общата стойност на договора, определена в чл. 2, ал. 1, за всеки просрочен ден, но не повече от 10% от стойността.

 (2) При забавено изпълнение на задълженията си повече от 5 (пет) календарни дни от страна на **ИЗПЪЛНИТЕЛЯ**, същият дължи неустойка в размер на 3% от общата стойност на договора за всеки просрочен ден, но не повече от 10% от стойността.

 (3) При неспазване на чл. 9 и чл. 10 от настоящия договор **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 30% от общата стойност на договора.

Чл. 24. **ВЪЗЛОЖИТЕЛЯТ** може да претендира възстановяване на вреди по общия ред в случай, че същите превишават размера на предвидените неустойки.

**ІX. ПРЕКРАТЯВАНЕ**

Чл. 25. (1) Договорът се прекратява с изтичане на уговорения срок.

(2) Договорът може да бъде прекратен и:

1. по взаимно съгласие между страните, изразено в писмена форма;

2. едностранно от **ВЪЗЛОЖИТЕЛЯ,** с едномесечно писмено предизвестие;

3. едностранно от **ВЪЗЛОЖИТЕЛЯ**, без предизвестие, при неизпълнение задълженията на **ИЗПЪЛНИТЕЛЯ**, лошо, неточно или забавено изпълнение на задълженията по договора от **ИЗПЪЛНИТЕЛЯ**;

4. едностранно от **ВЪЗЛОЖИТЕЛЯ**, без предизвестие, в случай, че **ИЗПЪЛНИТЕЛЯТ** бъде лишен от право да упражнява дейността си;

5. при невъзможност за изпълнение на предмета на договора по вина на

**ИЗПЪЛНИТЕЛЯ.**

6. едностранно от **ВЪЗЛОЖИТЕЛЯ,** ако през време на изпълнението на договора фиксираната в документацията по обществената поръчка цена на пластините по чл. 2 бъде изменена.

**Х. ЗАКЛЮЧИТЕЛНИ РАЗПОРЕДБИ**

Чл. 26. (1) Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на непреодолимата сила.

(2) Непреодолима сила е непредвидено или непредотвратимо събитие от извънреден характер, което възниква след подписването на този договор, като пожар, наводнение или друго природно бедствие, стачки, саботаж, бунтове, граждански вълнения, състояние на война, ембарго.

(3) Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок до 7 (седем) работни дни писмено да извести другата страна за непреодолимата сила и евентуалните последствия от нея за изпълнението на този договор. Непреодолимата сила се признава след представяне на документ от БТПП.

Чл. 27. (1**)** За целите на настоящия договор уведомяването на **ИЗПЪЛНИТЕЛЯ** се извършва писмено, чрез платформата на **ИЗПЪЛНИТЕЛЯ** за работа с клиенти **insite.bulged.net** чрез уникални потребителски имена и пароли за всеки един от служителите на **ВЪЗЛОЖИТЕЛЯ,** ангажирани с изпълнението на настоящия договор, или с препоръчано писмо на адрес: София, ул. „Васил Друмев“ №36.

(2) Уведомяването на **ВЪЗЛОЖИТЕЛЯ** се извършва писмено с препоръчано писмо на адрес: гр. София, ул. „Акад. „Георги Бончев” бл. 6, стая 202, за директор Издателство на БАН.

Чл. 28. (1) Всички данни, сведения и факти, свързани със сключването и изпълнението на този договор, ще се третират от страните като конфиденциална информация, наричана за краткост „информацията”, доколкото в законодателство не се изисква регистрирането или публикуването на дадена информация.

(2) Всяка от страните се задължава да предприеме необходимите действия за опазване на информация, както и да я използва само за целите по настоящия договор.

(3) Всяка от страните е длъжна да не разкрива на трети лица по какъвто и да е начин информация без предварителното писмено съгласие на другата страна за такова разкриване.

(4) Всяка от страните се задължава и се счита за надлежно уведомена, че няма разрешение от другата страна, било изрично, подразбиращо се или предполагащо се, да използва каквато и да е част от информация на отсрещната страна, за каквито и да е цели, различни от изпълнение на задълженията си.

(5) Като конфенденциална информация на **ВЪЗЛОЖИТЕЛЯ** се счита и тази, която принадлежи или е предоставена от свързаните с него лица.

(6) Като поверителна информация на ВЪЗЛОЖИТЕЛЯ се счита и тази, която принадлежи или е предоставена от неговите консултанти.

Чл. 29. Всички спорове, които възникнат във връзка с тълкуването или изпълнението на този договор, се решават от страните по споразумение, а когато това се окаже невъзможно, спорът се отнася за разрешаване пред компетентния български съд.

Чл. 30. За неуредените в този договор въпроси се прилагат разпоредбите на действащото в Република България законодателство.

Чл. 31. Страните определят следните адреси и лица за контакт:

**ВЪЗЛОЖИТЕЛ:**

**ИЗДАТЕЛСТВО НА БАН „ПРОФ. МАРИН ДРИНОВ“ гр. София 1113, ул. Акад. Георги Бончев“, бл. 6, ет. 1**

**Лице за контакт:**

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
| 1. | Веска Иванова | Организатор работа с клиенти | 02 979 3019 | v\_ivanova@aph.bas.bg |

**ИЗПЪЛНИТЕЛ:**

**БУЛГЕД ООД**

**Лице за контакт:**

|  |  |  |  |  |
| --- | --- | --- | --- | --- |
| № | Име | Длъжност | Телефон | Имейл |
| 1. |  |  |  |  |

Настоящият договор е съставен в три еднообразни екземпляра, два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

ПРИЛОЖЕНИЯ:

1. Техническа спецификация на Възложителя;

2. Оферта;

3. Техническо и ценово предложение на Изпълнителя;

4. Kоличествено-стойностна сметка на Изпълнителя;

**ВЪЗЛОЖИТЕЛ**

 **ИЗПЪЛНИТЕЛ**

**Димитър Радичков:**

**ДИРЕКТОР: УПРАВИТЕЛ:**

**Цветелина Горнишка**

**ГЛАВЕН СЧЕТОВОДИТЕЛ: //**

………………………………